
OKROŽNICA: 	Tehnični kodeks NOx 2008 – spremembe (MEPC 83)

Referenca: 	Resoluciji MEPC.397(83) in MEPC.398(83) 
Vstop v veljavo: 	1. september 2026 in 1. marec 2027

Mednarodna pomorska organizacija (IMO) je na 83. zasedanju odbora MEPC (7.–11. april 2025) sprejela spremembe Tehničnega kodeksa NOx 2008. Spremembe se nanašajo na uporabo večih operativnih profilov motorjev za pomorske dizelske motorje, vključno z dodatnimi pojasnili glede testnih ciklov in certificiranje motorja po obsežni spremembi ali ob certificiranju na Tier, za katerega motor ob vgradnji ni bil certificiran. 

Ključne spremembe:

1. Več operativnih profilov motorjev
· Pravila za preklapljanje med različnimi profili,
· Identifikacija profilov v tehnični dokumentaciji,
· Evidentiranje uporabljenega profila in pogojev pri nadzoru emisij na ladji.
2. Dopolnjene definicije in zahteve za certificiranje:
· Nove definicije (»operativni profil motorja«, »racionalna strategija nadzora emisij«, »naprava za pomožni nadzor«, »defeat device«),
· Poudarek na racionalni strategiji nadzora emisij,
· Določitev »not to exceed« območij emisij in postopkov preverjanja skladnosti.
3. Certificiranje motorjev po obsežni spremembi ali spremembi Tier standarda:
· Posebni postopki za certificiranje bistveno spremenjenih motorjev,
· Pogoji za izvedbo testnih ciklov in dopustni odkloni pri meritvah,
· Nove sheme certificiranja (diagrami v Prilogi II kodeksa).
Namen sprememb je zagotoviti jasnejša pravila glede testiranja in certificiranja motorjev, preprečiti uporabo naprav ali strategij, ki zmanjšujejo učinkovitost nadzora emisiji in poenotiti postopke certificiranja motorjev po spremembah. Spremembe bodo ladjam omogočile optimizacijo porabe goriva in s tem izboljšale energetsko učinkovitost, ob hkratni skladnosti z zahtevami glede emisij NOx.
Začetek veljavnosti: 1. september 2026 za certificiranje motorjev po spremembah in 1. marec 2027 za več operativnih profilov motorjev.

